หุ้น16ก.ค.บวก3.96จุด
หุ้นไทยปิดบวก3.96 จุดที่ 1,219.46 จุด มูลค่า 25,017.58 ล้านบาทยังไม่สามารถผ่านแนวต้าน1,220จุดได้
16 ก.ค. 2555

หุ้นไทยปิดบวก3.96 จุดที่ 1,219.46 จุด มูลค่า 25,017.58 ล้านบาทยังไม่สามารถผ่านแนวต้าน1,220จุดได้




ดัชนีตลาดหลักทรัพย์แห่งประเทศไทย วันที่ 16 ก.ค. หลังจากปรับเพิ่มขึ้นอย่างต่อเนื่องการซื้อขายภาคเช้า จนดัชนีขึ้นไปแตะจุดสูงสุดที่ 1,219.46 จุด แต่ไม่สามารถผ่านแนวต้านที่ 1,220 จุด ไปได้ ในช่วงท้ายตลาดมีแรงขายทำกำไรออกมาจนกระทั่งปิดตลาดที่ 1,214.25 จุด เพิ่มขึ้น 3.96 จุด หรือ 0.33% มูลค่าการซื้อขาย 25,017.58 ล้านบาท
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ บริษัทหลักทรัพย์ (บล.) เคทีบี (ประเทศไทย) กล่าวว่า ตลาดหุ้นไทยในวันนี้ได้แรงผลักดันจากการคลายกังวลหลังศาลรัฐธรรมนูญมีคำตัดสิน ขณะที่ปัจจัยต่างประเทศยังไม่มีปัจจัยลบใหม่ๆ ออกมากดดันตลาด ประกอบการราคาน้ำมันดิบปรับเพิ่มขึ้น
"อย่างไรก็ตาม ในระยะสั้นตลาดอาจจะเผชิญกับแรงกดดันจากการขายทำกำไรระยะสั้นออกมาบ้าง ทำให้ยังไม่สามารถผ่าน 1,220 จุดไปได้ง่ายๆ และต้องติดตามมูลค่าการซื้อขายของนักลงทุนต่างชาติในวันนี้ว่า จะออกมาเป็นซื้อสุทธิหรือไม่ ถ้านักลงทุนต่างชาติซื้อสุทธิอาจะทำให้ sentiment ตลาดกลับขึ้นไปบวกได้" นายปริญทร์ กล่าว
5 อันดับหลักทรัพย์ที่มีมูลค่าซื้อขายสูงสุดKBANK มูลค่า 1,461.50 ล้านบาท ปิดที่ 167.00 บาท +2.50 บาท หรือ+1.52%DTAC มูลค่า 1,445.76 ล้านบาท ปิดที่ 83.75 บาท +2.75 บาท หรือ +3.40%BBL มูลค่า 1,145.76 ล้านบาท ปิดที่ 196.50  บาท +0.50 บาท หรือ +0.26%JAS มูลค่า 979.67 ล้านบาท ปิดที่ 3.32 บาท +0.04 บาท หรือ +1.22%CPF มูลค่า 920.01 ล้านบาท ปิดที่ 35.25 บาท -0.25 บาท หรือ -0.70%